اتریشده فورآرلبرگ ایالتینه باغلی دورنبیرن شهرین‌ده سوسیال ایشلر بیرو مودورونون، بؤلوجو ترور هؤرگوتو پ‌کاکا منسوبو بیر شخص طرفین‌دن اؤلدورولدویو بیلدیریلدی.
باش‌دا دؤولت تلویزیونو او.آر.اف اولماق اوزره چوخ ساییدا اولوسال باسین یایین قورولوشو، دورنبیرنده، اؤنجه‌کی گون، ۳۴ یاشین‌دا بیر اینسانین، سوسیال ایشلر مودورو ایله دارتیشدیغی، دارتیشما نتیجه‌سین‌ده شبهه‌لینین ۴۹ یاش‌لی مأمورو بوغازین‌دان بیچاقلایاراق اؤلدوردویونو بیلدیردی.
خبرلرده، ۲۰۰۹دا چوخ سایی‌دا سوچا بولاشدیغی اوچون سیغیناجاق وئریلمه‌سی مراجعتی رد ائدیله‌رک سینیردیشی ائدیله‌ن شخصین، ایل باشین‌دا یاسادیشی یوللارلا اؤلکه‌یه داخیل اولدوغو، ترور هؤرگوتو پ‌کاکا عضوو اولاراق "تورک اوردوسونا قارشی ساواشدیغینی" سؤیله‌یه‌رک، یئنه ده سیغینما طلب ائتدیگی بیلدیریلدی.
شخصین سیغینما مراجعتینین اتریشلی مقاملار طرفین‌دن قبول ائدیلمه‌سی اوچون مأمورلا دارتیشدیغی، سونرا ایستکلرینی قبول ائتمه‌یه‌ن مأمورو اؤلدوره‌رک حادثه یئرین‌دن قاچدیغی، داها سونرا امنیت گوجلری طرفین‌دن یاخالاندیغی قید ائدیلدی.
پلیس طرفین‌دن مطبوعاتا وئریله‌ن آچیقلامادا دا "قاتیلین پشمان اولمادیغی و جینایتی سویوق‌قان‌لی‌لیقلا" تؤرتدیگی بیلدیریلدی.
شخصینن کیم‌لیگی پایلاشیلمادی.
